**Palindromok**

Az ógörög παλιν (palin) határozószó ezt jelenti: ’vissza, hátra(felé)’. A δρομος (dromosz) szó jelentése pedig ’futás’. A palindrom tehát jelek olyan sora, amely visszafelé is „olvasható”.

A palindrom lényegében tükrözés is. Hiszen a palindrom szó vagy mondat bal oldala tükörképe a jobb oldalnak. Egy kis kézi tükör segítségével ezt ellenőrizhetjük is. De ha tényleg kipróbáljuk, egy kis meglepetés is ér minket.

***Nyelvi palindromok***

1.: Jobbról balra olvasva is ugyanaz a szó:   
bab, ette, körök, tettet, integetni stb.

Keress erre példákat!

…………………………………………………………………………………………

2.: Jobbról balra olvasva nem ugyanaz a szó, de úgy is értelmes:   
le, köt, kérek stb.

Keress erre is példákat!

…………………………………………………………………………………………

3.: Egész mondat, amely jobbról balra olvasva is ugyanaz (bár a szóhatárok máshova esnek, s a rövid-hosszú magánhangzók közötti különbséget is elhanyagoljuk):   
a sah kerek hasa | indul a kutya s a tyúk aludni stb.

Végül keress erre is példát!

…………………………………………………………………………………………

***Matematikai palindromok***

A jelek lehetnek számok is. Tehát az 1234321 is palindrom.

Érdekes matematikai összefüggés, hogy a csupa 1-ből álló számok négyzete mindig palindrom szám. Pl. 111 x 111 = 12321.

Feladat: Keress összefüggéseket ezekben az esetekben a számok értéke és a számjegyek száma között.

\*\*\*\*\*

Ajánlott irodalom: Grétsy László: Nyelvi játékaink nagykönyve. Tinta Kiadó, 2012